open-index/open-wikipedia-markdown huggingface dataset:
Radomir Antić

**Radomir Antić**, nado en Žitište (Serbia, por entón pertencente á República Federal Socialista de Iugoslavia) o 22 de novembro de 1948 e finado en Madrid o 6 de abril de 2020, foi un exfutbolista e adestrador de fútbol serbio que xogou na demarcación de defensa.

## Traxectoria 
### Coma xogador 
Comezou xogando no FK Sloboda Užice, fichando pronto por un grande da liga iugoslava, o FK Partizan Belgrado, no que militou durante sete tempadas, durante as cales se proclamou campión de liga en 1976.

En 1977 fichou polo Fenerbahçe SK turco, co que tamén conquistou o título da liga. Un ano despois fichou polo Real Zaragoza, onde permaneceu dous anos. En 1980 trasladouse a xogar a Inglaterra, fichando polo Luton Town FC, onde se retirou coma futbolista profesional.

### Coma adestrador 
Comezou a súa carreira coma adestrador no FK Partizan Belgrado, onde gañou dúas ligas nas súas dúas primeiras tempadas no club. En 1988 volveu ao Real Zaragoza; na súa primeira tempada no equipo aragonés rematou o campionato en quinta posición, clasificandoa para disputar a Copa da UEFA.

A metade da tempada 1990/91 fichou polo Real Madrid para substituír a Alfredo Di Stéfano; obtivo bos resultados e rematou o campionato en terceira posición. Porén, o ano seguinte foi destituído a causa do mal xogo a pesar de estar na primeira posición da liga.

Comezada a tempada 1992/93 substitúe a Javier Irureta no Real Oviedo, equipo onde permaneceu tres tempadas. En 1995 fichou polo Atlético de Madrid; no equipo madrileño tivo a súa mellor época, gañando a Liga e a Copa do Rei en 1996. En 1998 deixou o equipo, pero a finais da tempada 1999/00 volveu ser chamado para tentar salvalo do descenso a Segunda División, obxectivo que non acadou.

Ao ano seguinte sufriu outro descenso, esta vez no Real Oviedo.

En xaneiro de 2003 fichou polo FC Barcelona para substituír a Louis Van Gaal, colleu o equipo a tres puntos do descenso e rematou a tempada en postos de Copa UEFA e chegou a cuartos de final da Liga de Campións. A pesar deste bo rendemento e da boa opinión da xunta directiva, a vitoria de Joan Laporta nas eleccións a presidencia fan que non se renove o adestrador serbio e se fiche o holandés Frank Rijkaard.

A mediados da tempada 2003/04 fichou polo Celta de Vigo en substitución de Lotina para tentar salvar o equipo do descenso. Porén, o tecnico centrou a atención na Liga de Campións, na que o equipo galego seguía vivo, e renunciou ao seu cargo trala eliminación do mesmo ante o Arsenal Football Club e tras so dúas vitorias en campionato ligueiro. O equipo rematou descendendo a final de tempada.

Entre os anos 2008 e 2010 fíxose cargo da Selección de fútbol de Serbia e clasificouna como primeira de grupo para o Mundial de Fútbol de Suráfrica 2010, pero foi eliminada na fase de grupos e foi destituído en setembro dese ano.

O 26 de decembro de 2012 foi contratado polo Shandong Luneng, da Superliga chinesa. Deixou o equipo o ano seguinte e en 2015 fichou polo Hebei Zhongji, da segunda división chinesa.
Llanbradach

**Llanbradach** é unha comunidade de Gales de 4383 habitantes segundo o censo de 2011, localizada en Caerphilly dentro dos límites históricos de Monmouthshire, a 5&nbsp;km da vila de Caerphilly. Está servida pola estrada A469 e hai unha estación de ferrocarril.

O 17,9 % da poboación ten algún tipo de competencia en lingua galesa, porcentaxe que aumenta ata o 30 % no tramo dos 3 aos 15 anos.
## Notas
A Amarela, Moreira, Ponteareas

**A Amarela** é un lugar da parroquia de Moreira, do concello pontevedrés de Ponteareas, na comarca do Condado. Segundo o IGE, en 2022 tiña 17 habitantes (9 homes e 8 mulleres).

## Lugares e parroquias 
### Lugares de Moreira 
### Parroquias de Ponteareas 
## Notas 
## Véxase tamén 
### Outros artigos 
* Lugares de Ponteareas
Pléiades

350px|thumb|dereita|Imaxe composta en cor das Pléiades
As **Pléiades** («pombas» en grego), tamén coñecidas coma **Obxecto Messier 45**, **M45**, **As Sete Irmás** ou o **Setestrelo**, son un cúmulo estelar aberto visible a simple vista no ceo nocturno, cun prominente lugar na mitoloxía antiga, situado nun costado da constelación de Tauro. As Pléiades son un grupo de estrelas moi novas situadas a unha distancia aproximada de 440 anos luz da Terra, contidas nun espazo de trinta anos luz. Formáronse hai uns 100 millóns de anos aproximadamente, durante a era Mesozoica na Terra, a partir do colapso dunha nube de gas interestelar. As estrelas máis grandes e brillantes do cúmulo son de cor branquiazul e teñen un tamaño preto de cinco veces máis grande ca o Sol.

## Composición 
O cúmulo ten uns 12 anos luz de diámetro e contén un total aproximado de 500 estrelas. Está dominado por estrelas azuis novas, das que oito poden observarse a simple vista dependendo das condicións atmosféricas (ceos limpos e ausencia de Lúa): Taygeta (4.29), Pleione (5.05), Merope (4.14), Maia (3.87), Electra (3.72), Celaeno (5.45), Atlas( 3.62) e Alcione (2.85). Os números entre paréntese indican a súa magnitude de brillo aparente.

## Véxase tamén 
### Outros artigos 
* Karatgurk
### Ligazóns externas 
* Venus e as Pléiades Portal de Internet de Science@NASA
* Messier 45, SEDS Messier pages 
* Astronomy Picture of the Day
Vexetarianismo na India

miniatura|Marca Vexetariano: A etiquetaxe obrigatoria na India para distinguir produtos vexetarianos (á esquerda) dos non vexetarianos (á dereita).

O **vexetarianismo na India**, segundo unha enquisa realizada por *The Hindu* en 2006, é seguido polo 31% da poboación, mentres que outro 9% consomen ovos. Entre as varias comunidades, o vexetarianismo é máis común entre a comunidade de xainistas e bramáns (55%) e menos común entre musulmáns (3%) e veciños de estados costeiros. Outros estudos citados pola FAO e o USDA estiman que entre o 20% e 42% da poboación india é vexetariana. Estes estudos indican que incluso os indios que comen carne raramente, menos do 30% consomen regularmente. As razóns son principalmente culturais e en parte económica.

O recente crecemento do comercio por xunto organizada na India foi alcanzado por algunha controversia, como algúns están esixindo supermercados sen carne vexetariana.

## Notas
David Tecwyn Lloyd

**David Tecwyn Lloyd**, nado en Glan-yr-afon o 22 de outubro de 1914 e finado en Bodelwyddan o 22 de agosto de 1992, foi un educador, crítico literario e escritor galés.

## Traxectoria 
Naceu nunha pequena aldea preto de Corwen, educouse en Bala e graduouse en lingua galesa na Universidade de Bangor en 1938, tras o que comezou a dar clases para adultos primeiro na WEA de varias localidades, época na que foi editor do xornal dedicado ao mundo rural *Cefn Gwlad* (1941-1946), e despois nunha institución de Harlech ata que en 1956 deixou o ensino, converténdose en director da editorial Hughes a'i Fab e subeditor do periódico *Y Cymro* . En 1961 pasou ao departamento de extensión universitaria da Universidade de Aberystwtyth baixo a dirección de Alwyn D. Rees e foi editor da revista da Academia Galesa *Taliesin* entre 1965 e 1987. Nacionalista e socialista, foi membro do Partido Comunista de Gran Bretaña entre 1939 e 1941.
## Obras 
* *Rhyw Ystyr Hud* (1944; relatos co sobrenome literario de E.H. Francis Thomas)
* *Erthyglau Beirniadol* (1946; crítica literaria)
* *John Saunders Lewis* (1988; biografía)
* ''Safle'r Gerbydres* (1970)
* *Lady Gwladys a Phobl Eraill* (1971) 
* *Hyd Eithaf y Ddaear* (1972; relatos como E.H. Francis Thomas)
* *Bore Da, Lloyd* (1980)
* *Cymysgadw'' (1986)

## Notas
Micronema

[miniatura|[Micrografía electrónica de transmisión de taquizoítos de *Toxoplasma gondii*. **Micronemas: mn** (facer clic para ampliar).]]
miniatura|Esquema dun apicomplexo. O número 3 son os micronemas.

Os **micronemas** son orgánulos típicos de protozoos Apicomplexa con función secretora. Están situados no terzo apical do protozoo, son pequenos e delgados con forma de corda enroscada e rodeados de membrana, cunha matriz interna electrodensa debido ao seu contido proteico. O seu nome vén da súa forma: micro + nema = microfíos. Estes orgánulos secretores especializados crese que son importantes para a motilidade por esvaramento dos apicomplexos e para a invasión da célula hóspede.

Estes orgánulos segregan varias proteínas, como o da familia proteica do antíxeno da membrana apical 1 ou PfAMA1 de *Plasmodium falciparum*, e o antíxeno da familia eritrocitaria ou EBA. Estas proteínas están especializadas na unión a receptores de superficie dos eritrocitos do hóspede e facilitan a entrada do parasito no eritrocito. Só grazas a este intercambio químico inicial facilitado polos micronemas pode o parasito penetrar no eritrocito por medio do complexo motor de actina-miosina.

Postulouse que este orgánulo funciona cooperativamente coas roptrías, as cales son tamén orgánulos secretores especializados. É posible que, o micronema inicie a unión ao eritrocito, e a roptría segregue proteínas que crean a membrana vacuolar parasitófora, na cal o parasito pode sobrevivir e reproducirse.

## Notas
Centro de gravidade

thumb|250px|Centro de gravidade
O **centro de gravidade** é o punto de aplicación da resultante de tódalas forzas de gravidade que actúan sobre as distintas porcións materiais dun corpo, de tal forma que o momento respecto a calquera punto desta resultante aplicada no centro de gravidade é o mesmo que o producido polos pesos de tódalas masas materiais que constitúen ese corpo.

## Propiedades 
A resultante de tódalas forzas gravitacionais que actúan sobre as partículas que constitúen un corpo poden substituírse por unha forza única M\mathbf g, que é o propio peso do corpo, aplicada no centro de gravidade do corpo. Isto equivale a que os efectos de tódalas forzas gravitacionais individuais sobre as partículas poden contrarrestarse por unha soa forza -M\mathbf g mentres se aplique no centro de gravidade do corpo.

## Cálculo do centro de gravidade 
O centro de gravidade dun corpo dáse polo único vector que cumpre:
{{Ecuación|
:
M\mathbf{g}(\mathbf{r}_\text{c.g.}) = 
\int_V \mathbf{g}(\mathbf{r})\rho(\mathbf{r})dV
:
\mathbf{r}_\text{c.g.}\times M\mathbf{g}(\mathbf{r}_\text{c.g.}) =
\int_V \mathbf{r}\times \mathbf{g}(\mathbf{r})\rho(\mathbf{r})dV
||left}}
onde *M* é a masa total do corpo e \times denota o produto vectorial.
* Nun campo gravitacional uniforme no que o vector de campo gravitacional \mathbf{g} é o mesmo en tódolos puntos, a definición anterior redúcese á definición do centro de masas:
{{Ecuación|
\mathbf{r}_\text{c.m.} = 
\frac{1}{M}\int_V \mathbf{r} \, \rho(\mathbf{r})dV
||left}}
* No campo gravitacional creado por un corpo material cuxa distancia ao obxecto considerado sexa moi grande comparado coas dimensións do corpo e do propio obxecto, o centro de gravidade do obxecto calcúlase da forma:
{{Ecuación|
\frac{\hat{\mathbf{u}}_\text{c.g.}}{r_\text{c.g.}^2} = 
\int_V \frac{\hat{\mathbf{u}}_r}{r^2}\ dV
||left}}

## Véxase tamén 
### Outros artigos 
* Centroide (Baricentro)
* Centro de masas

### Bibliografía 
* 
* 
* 
### Ligazóns externas 
* Barycenter fold by Paul Niquette. 
* Center of Gravity Encyclopaedia Britannica.
Flavobacterium

***Flavobacterium*** é un xénero de bacterias gramnegativas, con forma de bacilo con especies móbiles e non móbiles, que consta de 130 especies recoñecidas (http://www.bacterio.net/flavobacterium.html), e de 3 especies novas propostas (*F. gondwanense*, *F. salegens*,). As flavobacterias atópanse no solo e auga doce en diversos ambientes. Varias especies causan doenzas en peixes de auga doce.

*Flavobacterium psychrophilum* causa doenzas na troita arco da vella e outros salmónidos.
*Flavobacterium columnare* causa unha enfermidade en peixes de auga doce, como os siluriformes.
*Flavobacterium branchiophilum* causa nas troitas unha enfermidade nas branquias.

A especie tipo do xénero é *Flavobacterium aquatile* (Frankland e Frankland 1889) Bergey et al. 1923. O nome do xénero significa "bacteria amarela".

## Notas
Isabel García Pacín

**María Isabel García Pacín**, nada en Friol en 1973, é unha política galega do PPdeG.

## Traxectoria 
Enxeñeira técnica agrícola e especialista en Explotacións Agropecuarias pola Escola Politécnica Superior de Lugo. Elixida concelleira nas municipais de 1999 no concello de Friol foi concelleira de Familia, Promoción de Emprego, Muller e Xuventude até 2003. Despois fíxose cargo da Delegación de Cultura, Xuventude, Asuntos Sociais, Promoción do emprego e Programas Europeos. En 2007 substituíu como deputada a Xosé Manuel Barreiro Fernández. Foi elixida deputada do Parlamento de Galicia nas eleccións de 2009 e volveu ser elixida nas eleccións de 2012. É portavoz de Medio Rural, Gandaría e Agricultura do Grupo Popular.

## Véxase tamén 
### Ligazóns externas 
* Ficha no Parlamento de Galicia 
* Ficha en galegos.info
43ª edición dos Óscar

A **43ª entrega dos premios Óscar** tivo lugar o día 15 de abril de 1971 no Dorothy Chandler Pavilion dos Ánxeles (Estados Unidos). Nesta edición non houbo mestre de cerimonias.

## Premios 
[miniatura|150px|[Franklin J. Schaffner, mellor director]]
[miniatura|150px|[George C. Scott, mellor actor]]
[miniatura|150px|[Glenda Jackson, mellor actriz]]
 
[miniatura|150px|[Helen Hayes, mellor actriz secundaria]]
[miniatura|150px|[Francis Ford Coppola, mellor guión adaptado]]
[miniatura|150px|[The Beatles, mellor banda sonora de cancións]]
Os gañadores aparecen en primeiro lugar e en **grosas**.
44ª edición dos Óscar

A **44ª entrega dos premios Óscar** tivo lugar o día 10 de abril de 1972 no Dorothy Chandler Pavilion dos Ánxeles (Estados Unidos). Os mestres de cerimonias foron Helen Hayes, Alan King, Sammy Davis, Jr. e Jack Lemmon.

## Premios 
[miniatura|150px|[William Friedkin, mellor director]]
[miniatura|150px|[Gene Hackman, mellor actor]]
[miniatura|150px|[Jane Fonda, mellor actriz]]
[miniatura|150px|[Ben Johnson (actor)|Ben Johnson, mellor actor secundario]]
[miniatura|150px|[Cloris Leachman, mellor actriz secundaria]]
[miniatura|150px|[Paddy Chayefsky, mellor guión orixinal]]
[miniatura|150px|[Vittorio De Sica, director do mellor filme en lingua non inglesa]]
[miniatura|150px|[Michel Legrand, mellor banda sonora]]
[miniatura|150px|[John Williams, mellor banda sonora adaptada]]
[miniatura|150px|[Isaac Hayes, mellor canción]]
[miniatura|150px|[Charlie Chaplin (dereita) recibindo o Óscar de honor de Jack Lemmon.]]
Os gañadores aparecen en primeiro lugar e en **grosas**.

### Oscar honorífico 
* Charlie Chaplin
42ª edición dos Óscar

A **42ª entrega dos premios Óscar** tivo lugar o día 7 de abril de 1970 no Dorothy Chandler Pavilion dos Ánxeles (Estados Unidos). Nesta edición non houbo mestre de cerimonias.

## Premios 
[miniatura|150px|[Jerome Hellman, mellor filme]]
[miniatura|150px|[John Wayne, mellor actor]]
[miniatura|150px|[Maggie Smith, mellor actriz]]
[miniatura|150px|[Gig Young, mellor actor secundario]]
[miniatura|150px|[William Goldman, mellor guión orixinal]]
[miniatura|150px|[Burt Bacharach, mellor banda sonora e mellor canción]]
Os gañadores aparecen en primeiro lugar e en **grosas**.
Irmás Cartoné

**Irmás Cartoné** é unha editorial galega a cargo dos tradutores Celia Recarey e Carlos Valdés, fundada en 2014. Ten a súa sede en Santiago de Compostela, e está centrada na publicación en tradución ao galego de textos clásicos da literatura estranxeira no dominio público.

## Publicacións 
## Notas 
## Véxase tamén 
### Ligazóns externas
* Páxina web da editorial
Alejandro Gómez Alonso

**Alejandro Gómez Alonso**, nado en Forcarei en 1973, é un político galego do PPdeG.

## Traxectoria 
Estudou Dereito. Foi presidente de Novas Xeracións (1998-2003). Foi concelleiro e voceiro do PPdeG de Forcarei. En 2003 substituíu como deputado a Corina Porro. Foi elixido deputado do Parlamento de Galicia nas eleccións de 2005 e volveu ser deputado na VIII e IX lexislaturas, sendo voceiro de Infraestruturas do Grupo Parlamentario Popular. É secretario de Organización do PPdeG.

## Véxase tamén 
### Ligazóns externas 
* Ficha no Parlamento de Galicia
Amlwch

**Amlwch** é unha comunidade de 3789 habitantes e a localidade máis setentrional de Gales, dos cales o 82,7% ten algunha competencia en lingua galesa. Está situada no norte da illa de Anglesey e antes do descubrimento de cobre no século XVIII na área era unha pequena aldea agrícola mentres que por volta de 1800 había 2000 mineiros traballando na mina  declinando a fins do século XIX. O seu porto tamén foi un centro importante de pesca comercial ata a década de 1970.

## Notas
Moisés Blanco Paradelo

**Moisés Blanco Paradelo**, nado no Barco de Valdeorras o 5 de setembro de 1977, é un político galego do PPdeG.

## Traxectoria 
Diplomado en Ciencias da Educación pola Universidade de Santiago de Compostela. É mestre de música no colexio Divina Pastora do Barco. Técnico especialista en Informática de Xestión e técnico especialista en Protocolo e Relacións Institucionais. É concelleiro do PPdeG do Barco desde as eleccións municipais de 2003 e foi candidato á alcaldía nas municipais de 2007, 2011 e 2015. Foi deputado provincial (2007-2011) e vicepresidente segundo da Deputación de Ourense (2009-2011). Foi elixido deputado do Parlamento de Galicia nas eleccións de 2012. É o portavoz do Grupo Popular en materia de novas tecnoloxías.

## Véxase tamén 
### Outros artigos 
* Eleccións municipais no Barco de Valdeorras
### Ligazóns externas 
* Ficha no Parlamento de Galicia
Roberto López Ufarte

**Roberto López Ufarte**, nado o 19 de abril de 1958 en Fez é un exfutbolista española que xogaba na demarcación de dianteiro.

## Traxectoria 
Naceu en Fez, Marrocos, de pai catalán e nai andaluza pero con oito anos a familia múdase a Irún, onde comeza a xogar a fútbol.

Tras un breve paso pola categoría de xuvenís debuta en Terceira División co Real Unión de Irún con 15 anos. Pouco despois fichou pola Real Sociedad de Fútbol de Donostia aínda que permaneceu un ano máis en Irún como cedido.

No club donostiarra trascurriu a maior parte da súa carreira, no que disputou 363 encontros de liga e anotou 101 goles. A xeración composta polo propio Ufarte e xogadores coma Luis Miguel Arconada, Jesús María Satrústegui ou Zamora foi unha das mellores do club e a máis laureada da súa historia.

En 1987 fichou polo Atlético de Madrid e ao ano seguinte polo Real Betis, co que sufriu o descenso a Segunda División

Unha vez retirado formou parte do equipo técnico da Real Sociedad moitos anos, sendo o segundo de varios adestradores.

## Palmarés
41ª edición dos Óscar

A **41ª entrega dos premios Óscar** tivo lugar o día 14 de abril de 1969 no Dorothy Chandler Pavilion dos Ánxeles (Estados Unidos). Por primeira vez desde a 11.ª edición non houbo mestre de cerimonias.

## Premios 
[miniatura|150px|[Cliff Robertson, mellor actor]]
[miniatura|150px|[Katharine Hepburn, mellor actriz]]
[miniatura|150px|[Barbra Streisand, mellor actriz]]
[miniatura|150px|[Jack Albertson, mellor actor secundario]]
[miniatura|150px|[Ruth Gordon, mellor actriz secundaria]]
[miniatura|150px|[Mel Brooks, mellor guión orixinal]]
[miniatura|150px|[Walt Disney, mellor curtametraxe animada]]
[miniatura|150px|[John Barry, mellor banda sonora]]
[miniatura|150px|[Michel Legrand, mellor canción]]

Os gañadores aparecen en primeiro lugar e en **grosas**.

## Premios de honra 
### Óscar honorífico 
* John Chambers pola maquillaxe de *O planeta dos simios*
* Onna White polas coreografías de *Oliver!*

### Premio Humanitario Jean Hersholt 
* Martha Raye

## Controversias 
A actuación de Cliff Robertson en *Charly* tivo unha acollida xeralmente mixta por parte da crítica e do público. Cando gañou o Óscar ao Mellor Actor, xerou certa controversia: menos de dúas semanas despois da cerimonia, a revista *Time* mencionou as preocupacións xeneralizadas da Academia pola "solicitude excesiva e vulgar de votos" e dixo que "moitos membros coincidiron en que o premio de Robertson estaba baseado máis na promoción que no rendemento".

*Young Americans* foi anunciado como gañador da longametraxe documental, pero o 7 de maio de 1969, o filme foi descualificado cando se descubriu que se estreara en outubro de 1967, polo que non podía optar a un premio de 1968. *Journey into Self*, o primeiro finalista, recibiu o Óscar ao día seguinte.

A noite da cerimonia creouse unha polémica cando Johnny Carson e Buddy Hackett anunciaron nun *sketch* no *Tonight Show* desa noite, gravado tres horas antes da cerimonia de entrega dos premios, que *Oliver!* sería o gañador do mellor filme e que Jack Albertson gañaría o premio ao mellor actor secundario. A columnista Frances Drake afirmou que a maioría dos que viron creron que Carson e Hackett "estaban facendo unha broma práctica ou fixeron unha suposición afortunada". Como Carson lembrou anos despois, creou unha gran controversia e houbo despedimentos en Price Waterhouse. Referíndose ao feito como "o grande engano de Carson", PricewaterhouseCoopers afirmou nun comunicado de prensa de 2004 que "máis tarde se comprobou que Carson e Hackett fixeron algunhas suposicións afortunadas para a súa rutina, disipando os rumores de violación da seguridade e mantendo intacto a integridade do proceso das votacións". A Academia máis tarde contratou a Carson cinco veces para presentar a cerimonia.

## Notas
Campionato do Mundo de Fútbol Gaélico

O **Campionato do Mundo de Fútbol Gaélico** é un certame deportivo de fútbol gaélico. A súa primeira edición tivo lugar en 2015.

## Abu Zabi 2015 World Cup 
O campionato do mundo de fútbol gaélico de 2015 tivo lugar en Abu Zabi entre o 5 e o 7 de marzo, ao mesmo tempo que se celebrou a copa mundial de clubs. Competiron catro equipos masculinos e catro femininos nunha fase de grupos; nas semifinais xogan o primeiro fronte ao cuarto, e o segundo fronte ao terceiro, e os equipos gañadores pasan á final.

Na competición masculina gañou Arxentina, logo de vencer na final á selección de fútbol gaélico de Galicia. Na competición feminina venceu Canadá, mentres que Galicia quedou en cuarta posición.

## Dublin 2016 World Cup
O campionato do mundo de fútbol gaélico de 2016 celebrouse entre o 9 e o 11 de agosto de 2016, en Dublín.

## Véxase tamén 
### Ligazóns externas 
* GAA World Games
40ª edición dos Óscar

A **40ª entrega dos premios Óscar** tivo lugar o día 10 de abril de 1968 no Dorothy Chandler Pavilion dos Ánxeles (Estados Unidos). Inicialmente a data prevista era o 8 de abril, pero pospúxose dous días polo asasinato de Martin Luther King. O mestre de cerimonias foi Bob Hope.

## Premios 
[miniatura|150px|[Rod Steiger, mellor actor]]
[miniatura|150px|[Katharine Hepburn, mellor actriz]]
[miniatura|150px|[George Kennedy, mellor actor secundario]]
[miniatura|150px|[Estelle Parsons, mellor actriz secundaria]]
[miniatura|150px|[Elmer Bernstein, mellor banda sonora orixinal]]
Os gañadores aparecen en primeiro lugar e en **grosas**.
30ª edición dos Óscar

A **30ª entrega dos premios Óscar** tivo lugar o día 26 de marzo de 1958 no RKO Pantages Theatre dos Ánxeles (Estados Unidos). Os mestres de cerimonias foron Bob Hope, Rosalind Russell, David Niven, James Stewart, Jack Lemmon e Clarence Nash (voz de Donald Duck).

## Premios 
[miniatura|150px|[David Lean, mellor director]]
[miniatura|150px|[Alec Guinness, mellor actor]]
[miniatura|150px|[Joanne Woodward, mellor actriz]]
[miniatura|150px|[Red Buttons, mellor actor secundario]]
[miniatura|150px|[Miyoshi Umeki, mellor actriz secundaria]]
[miniatura|150px|[Carl Foreman, mellor guión adaptado]]
[miniatura|150px|[Jimmy Van Heusen, mellor canción]]
[miniatura|150px|[Sammy Cahn, mellor canción]]
Os gañadores aparecen en primeiro lugar e en **grosas**.

### Oscar Honorífico 
* Charles Brackett, "polo destacado servizo á Academia"
* B. B. Kahane, "polo distinguido servizo á industria cinematográfica"
* Gilbert M. "Broncho Billy" Anderson, "pioneiro do cinema, polas súas contribucións ao desenvolvemento do cinema como entretemento"
* Society of Motion Picture and Television Engineers, "polas súas contribucións ao avance da industria cinematográfica"

### Jean Hersholt Humanitarian Award 
* Samuel Goldwyn

## Lista negra 
O Óscar ao mellor guión adaptado foi concedido a Pierre Boulle por *A ponte sobre o río Kwai*, a pesar do feito de que non sabía inglés. Os guionistas auténticos, Carl Foreman e Michael Wilson estaban na lista negra dese momento e non foron acreditados polo seu traballo. Foreman e Wilson foron recoñecidos posteriormente pola Academia pola súa contribución.

## Notas
Gwasg Gee

miniatura|Volume IX da enciclopedia *Y Gwyddoniadur Cymreig* (1878).

**Gwasg Gee** foi unha editorial galesa que tivo a súa orixe na imprenta de Thomas Gee na vila de Denbigh e á que o seu fillo Thomas Gee converteu nunha auténtica editorial. Durante dous séculos foi unha das maiores editoriais en lingua galesa. Pechou no ano 2001.
## Historia 
En 1808 o reverendo Thomas Jones establecera unha imprenta en Ruthin que mercou Gee en 1813 e trasladou a Denbigh. Tras facerse cargo do negocio familiar Thomas Gee fillo en 1845 comezou a editar o periódico literario trimestral  *Y Traethodydd* que se sumou ao que xa viña publicando desde 1843 *Y Faner* e que fixeron coñecida á casa editora. En 1854 comezou a publicación de *Y Gwyddoniadur Cymreig* enciclopedia en dez volumes que se completou en 1879. Tras a morte de Gee a empresa pertenceu aos seus herdeiros ata 1914 e en 1935 mercouna o esposo da escritora Kate Roberts e tras a morte deste foi Roberts quen se fixo cargo da editorial.
## Notas
MR-502

**MR-502** é a designación dun tipo de motor foguete monopropelente utilizado por varios satélites artificiais.

## Características 
Os motores MR-502 son fabricados e comercializados por Aerojet Rocketdyne para diferentes satélites xeoestacionarios, como os da serie MMAS 5000. Úsanse para control o mantemento da órbita e utilizan como único propelente hidracina, que é acendida electrotermicamente. O motor necesita ata 840 vatios de potencia eléctrica.

## Notas 
## Véxase tamén 
### Outros artigos 
*MR-103
*MR-104
*MR-106
*MR-107
*MR-111
*MR-120
*MR-50
*MR-501B
Estanislao Martín

**Estanislao Martín Martín**, nado en Casares de las Hurdes (Cáceres) en 1964, é un avogado e político de Estremadura (España). É o coordinador xeral de Coalición Extremeña e foi deputado na Asemblea de Estremadura entre 2007 e 2011.

## Traxectoria 
Licenciado en Dereitoo na Universidade de Estremadura en 1988, exerce a avogacía en Cáceres desde 1991. Foi presidente das mocidades de Extremadura Unida, e posteriormente cofundador do Partido Regionalista Extremeño (PREX) do que é secretario xeral. Tras a creación da federación de partidos Coalición Extremeña en 2003 asumiu o posto do seu coordinador xeral.

Foi concelleiro polo PREX en Casares de las Hurdes e mais en coalición co PSOE foi concelleiro en Cáceres (2003-2007). Formou parte da candidatura PSOE-Rexionalistas á Asemblea de Estremadura, logrando a acta de deputado. Nas eleccións autonómicas de 2011 non foi candidato nas listas da coalición do PSOE coa Coalición Extremeña. Nas eleccións de 2015 é o candidato á presidencia da Xunta de Estremadura por Coalición Extremeña PREx-CREx.

## Notas 
## Véxase tamén 
### Ligazóns externas 
* Ficha de deputado na Asemblea de Extremadura
Ignacio Prendes

**José Ignacio Prendes Prendes**, nado en Xixón o 22 de febreiro de 1965, é un avogado e político asturiano, membro de Cidadáns. É o vicepresidente primeiro do Congreso dos Deputados.

## Traxectoria 
Estudou no Colexio Jovellanos e no I.E.S. de Roces, licenciándose en Dereito pola Universidade de Oviedo. en 1988. Entre 1989 e 1991 foi Letrado da compañía Telefónica de España S.A en Asturias, e logo de 1991 conta con despacho profesional propio (Iglesias & Prendes Abogados). Militou durante algún tempo en Ciudadanos e foi parte da Plataforma Pro (2007) que desembocou na fundación de Unión Progreso y Democracia (UPyD), do que foi membro da Coordinadora Territorial de Asturias desde o comezo. Foi o cabeza de lista por Asturias nas eleccións xerais de 2008. Foi o coordinador do programa-marco para as eleccións autonómicas e municipais de 2011. Foi membro do Consejo de Dirección de UPyD desde abril de 2008 ata decembro de 2014 ao renunciar por discrepar de decisións estratéxicas da formación . Foi o candidato á presidencia de Asturias por UPyD nas eleccións autonómicas de 2011 e nas 2012, na que saíu deputado pola circunscrición central tras obter UPyD 18.739 votos (3,75%) en total en Asturias. Repite candidatura nas eleccións autonómicas de 2015.

## Notas
David Melding

**David R. M. Melding**, nado en Neath o 28 de agosto de 1962 é un político galés, vicepresidente da Asemblea Nacional de Gales.
## Traxectoria 
Estudou na escola Dwr-y-Felin, na Universidade de Gales e no College of William and Mary (Estados Unidos). Membro do Partido Conservador é deputado da Asemblea Nacional de Gales desde 1999 e o vicepresidente da cámara desde 2011. De ideas federalistas publicou en 2013 *The Reformed Union: The UK as a Federation* no que propón unha vía federal para o Reino Unido na que poidan confluír tanto nacionalistas como unionistas

## Notas 
## Véxase tamén 
### Ligazóns externas 
* Perfil na Asemblea Nacional de Gales
Joseph-Marie Leray

**Joseph-Marie Leray**, nado en Montoir-de-Bretagne (Francia) o 25 de xaneiro de 1854 e finado en Nonouti (Kiribati) o 17 de outubro de 1929, foi un misioneiro católico francés, vigairo apostólico das Illas Gilbert entre 1897 e 1926.

## Traxectoria 
Leray foi ordenado sacerdote en 1879, e en 1886 profesou como membro dos Misioneiros do Sagrado Corazón. Foi un dos primeiros tres misioneiros católicos enviados en 1887 ás Illas Gilbert, que chegaron a Nonouti en 1888.

O 24 de xullo de 1897 foi nomeado vigairo apostólico das Illas Gilbert e bispo titular de *Remesiana*. Recibiu a consagración episcopal o 26 de xuño de 1898 de mans de Pierre-Emile Rouard, bispo de Nantes.

Retirouse en 1926. Finou en Nonouti o 17 de outubro de 1929.

## Véxase tamén 
### Ligazóns externas 
* Perfil en Catholic-Hierarchy.org
Enterococcus faecium

***Enterococcus faecium*** é unha especie bacteriana grampositiva, alfa-hemolítica ou non hemolítica do xénero *Enterococcus*. Pode ser un comensal inocuo que vive no intestino humano, pero pode tamén ser patóxena, causando doenzas como a meninxite neonatal ou endocardite.

Hai cepas resistentes á vancomicina. Os *E. faecium* resistentes á vancomicina coñécense coas siglas VRE (do inglés).

Algunhas cepas de *E. faecium* utilízanse como probióticos tanto en animais  coma en humanos.

## Secuencia xenómica 
Os xenomas que figuran a continuación proceden da páxina web Integrated Microbial Genomes.

'*Algúns dos 22 xenomas secuenciados de *Enterococcus faecium'''''

## Tratamento 
O antibiótico linezolid ou a daptomicina utilízanse para tratar infeccións por VRE. As estreptograminas, como quinupristina/dalfopristina, poden tamén usarse para tratar infeccións por VREs. Tamén se poden tratar con sultamicilina.

## Notas 
## Véxase tamén 
### Bibliografía
Remedios Quintas

**María Remedios Quintas Álvarez**, nada en Bande en 1960, é unha política galega do PSdeG-PSOE.

## Traxectoria 
Procuradora e profesora de Xeografía e Historia. Foi directora do colexio C. Cisneros (2002). Foi concelleira do PSdeG-PSOE en Ourense (2003-2007) e Secretaria de Organización do PSdeG-PSOE na provincia de Ourense (2009-2017). Foi elixida deputada do Parlamento de Galicia nas eleccións de 2009 e volveu ser elixida nas eleccións de 2012. Foi portavoz de Traballo do Grupo Socialista. Concorreu de novo nas eleccións de 2016 pero non resultou elixida, logo de forte retroceso sufrido pola formación na provincia.

## Véxase tamén 
### Ligazóns externas 
* Ficha no Parlamento de Galicia
Secure Digital

**Secure Digital**, abreviado **SD**, é un tipo de tarxeta de memoria empregada en aparellos móbiles: teléfonos, cámaras de vídeo e tv ou ordenadores. O estándar foi desenvolvido polas empresas  SanDisk, Panasonic e Toshiba en 1999 baseándose no xa existente das tarxetas MMC. O estándar está mantido pola *SD Card Association*.

As tarxetas son de tres formatos e medidas: *Standard Capacity* (SDSC), *High-Capacity* (SDHC), *Extended-Capacity* (SDXC) e SDIO.
A tecnoloxía SD é empregada por unhas 400 marcas en máis de 8.000 produtos.
Enterococcus avium

***Enterococcus avium*** é unha especie de bacterias do xénero *Enterococcus*, que se encontra normalmente en aves. En casos raros esta bacteria pode causar infeccións e humanos, e neses casos pode ser resistente á vancomicina, polo que se denomina "Enterococcus avium resistente á vancomicina", abreviado VREA (polas súas siglas en inglés). Os casos de VREA en humanos foron tratados con éxito con linezolid.

## Notas
International Affairs

***International Affairs*** é unha revista científica arbitrada de aparición bimestral e dedicada ás relacións internacionais que edita Chatham House desde 1922 e publicou primeiro Cambridge University Press e despois Wiley-Blackwell. O seu editor principal é Andrew Dorman. Segundo o *Journal Citation Reports* tiña en 2012 un factor de impacto de 1.062.
## Resumos e índices 
Aparecen resumos e índices en:

## Notas 
## Véxase tamén 
### Ligazóns externas 
* [Web en Wiley](http://onlinelibrary.wiley.com/journal/10.1111/(ISSN)1468-2346)
* Web en Chatham House
Gerald Wallace

**Gerald Jermaine Wallace**, nado o 23 de xullo de 1982 en Sylacauga, no condado de Talladega (Alabama), é un xogador profesional estadounidense de baloncesto actualmente axente libre.

## Traxectoria 
Wallace foi seleccionado na 25ª posición do Draft da NBA de 2001 polos Sacramento Kings, e apenas xogou nas súas tres tempadas en Sacramento. En 2002 participou no concurso de mates do NBA All-Star Weekend, e rematou na segunda posición por detrás de Jason Richardson.

En 2004, Wallace foi seleccionado como parte do Draft de expansión de 2004 para os Charlotte Bobcats. En Charlotte chegou a ser elixido para o All-Star Game da NBA no ano 2010, converténdose no único xogador da historia dos Bobcats en ser All-Star. Ó remate desa tempada, Wallace foi incluído no mellor equipo defensivo da liga.

O 24 de febreiro de 2011, Wallace foi traspasado ós Portland Trail Blazers a cambio de Joel Przybilla, Dante Cunningham, Sean Marks, e dúas futuras eleccións do Draft.

O 15 de marzo de 2012, Wallace foi traspasado ós New Jersey Nets a cambio de Shawne Williams, Mehmet Okur e unha elección da primeira rolda do Draft de 2012.

O 12 de xullo de 2013, Wallace foi traspasado ós Boston Celtics, nun gran traspaso que mandou a Paul Pierce, Kevin Garnett e Jason Terry ós Nets.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Gran Premio de Francia de 1983

O **Gran Premio de Francia** de fórmula 1 de  celebrouse no Circuíto Paul Ricard en Francia o 17 de abril de 1983. Foi a terceira proba da tempada de Fórmula Un de , o 61º Gran Premio de Francia, ou o 69º Gran Prix de l'ACF. A carreira disputouse sobre 54 voltas ao circuíto de 5´809 quilómetros para unha distancia total de carreira de 313´6 quilómetros.

## Resumo da carreira 
O piloto francés Alain Prost gañou a carreira co equipo Renault, foi a terceira vitoria consecutiva no Gran Premio de Francia da marca francesa e a cuarta en 5 tempadas. Segundo foi o Brabham - BMW do Campión do Mundo de  Nelson Piquet, co compañeiro de Prost no equipo Renault Eddie Cheever terminando terceiro. Completaron os puntos Patrick Tambay no seu Ferrari, e os atmosféricos Williams de Keke Rosberg e Jacques Laffite .

## Clasificación 
### Cualificación 
* † — Tempo anulado
### Carreira 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
* O Pole Alain Prost foi 2 segundos máis rápido na cualificación que o segundo clasificado Eddie Cheever.
* Primeira vez que Cheever logra estar na primeira fila dun Gran Premio
* Ferrari rebentou 8 motores na práctica.

*A menos que se indique o contrario, todos os resultados da carreira tómanse de *

## Véxase tamén 
### Ligazóns externas
Gervasio Paz Lestón

**Gervasio Paz Lestón**, nado en Serantes (Muxía) o 23 de outubro de 1898 e finado en Buenos Aires o 23 de outubro de 1977, foi un escritor e xornalista galego.

## Traxectoria 
miniatura|225px|Gervasio Paz Lestón cos seus irmáns, 1925.
Emigrou a Arxentina en 1911 e entrou a traballar nun almacén que rexentaba o seu pai. Regresou a Galicia entre xullo de 1925 e marzo de 1926. Foi secretario da Sociedad Cultural y Agraria del Distrito de Mugía e impulsou o *Boletín de la Sociedad Cultural y Agraria del Distrito de Mugía* onde publicou poemas en galego asinados ás veces cos pseudónimos **Alma Nobre** e **Buserán**. Dirixiu a revista *Alborada*.

## Vida persoal 
Casou con María Sara Narbaiz o 23 de xuño de 1928.

## Véxase tamén 
### Bibliografía 
*
Eparquía católica ucraína de Londres

A **eparquía da Sagrada Familia de Londres** (en ) é unha sé da Igrexa Católica Bizantina Ucraína inmediatamente suxeita á Santa Sé. En 2012 tiña 10.130 bautizados. O seu bispo é Hlib Lonchyna.

## Territorio 
O territorio da eparquía abrangue a illa de Gran Bretaña, onde ten xurisdición sobre todos os fieis grecocatólicos ucraínos e belarusos.

A sé episcopal é a cidade de Londres, onde está a Catedral da Sagrada Familia no Exilio. O territorio está dividido en 18 parroquias e 32 misións.

Xeograficamente, a eparquía máis próxima da Igrexa Católica Ucraína é a eparquía de París.

## Historia 
O 10 de xuño de 1957 foi erixido o exarcado apostólico de Inglaterra e Gales coa bula *Quia Christus* de Pío XII, que o 12 de maio de 1968 estendeu a súa xurisdición a toda Gran Bretaña co decreto *Apostolica Constitutione* da Congregación para as Igrexas Orientais.

O 18 de xaneiro de 2013 o exarcado apostólico foi elevado ao rango de eparquía coa bula *Christi in terris* de Bieito XVI, e tomou o nome actual.
## Episcopoloxio 
* William Godfrey (10 de xuño de 1957 – 22 de xaneiro de 1963, finado)
* Augustine Hornyak (18 de abril de 1963 – 29 de setembro de 1987, retirado)
* Michael Kuchmiak (27 de febreiro de 1988 – 5 de abril de 2002, retirado)
* Paul Patrick Chomnycky (5 de abril de 2002 – 3 de xaneiro de 2006, nomeado bispo de Stamford)
* Hlib Lonchyna (14 de xuño de 2011 – 1 de setembro de 2019, renuncia)
* Kenneth Nowakowski (15 de xaneiro de 2020 - actualidade)

## Véxase tamén 
### Ligazóns externas 
* Perfil en Catholic-Hierarchy.org 
* Perfil en GCatholic.org
Öxarárfoss

miniatura|220px|Öxarárfoss en inverno.
**Öxarárfoss** é unha fervenza que se atopa no Parque Nacional Þingvellir, en Islandia. Flúe dende o río Öxará por Almannagjá. A piscina que hai na base da fervenza está chea de rochas e adoita xearse no inverno. A fervenza é unha das principais atraccións do Parque Nacional e hai un camiño que a conecta co aparcadoiro que se atopa preto de alí.

## Notas 
## Véxase tamén 
### Bibliografía 
*Evans, Andrew. *Bradt Guides* Iceland. Consultado o 11 de novembro de 2013.
Rehab Doll

***Rehab Doll*** é o único álbum da banda estadounidense de rock alternativo Green River, publicado en xuño de 1988 a través do selo Sub Pop Records.

## Listaxe de cancións
Above

***Above*** é o único álbum da banda estadounidense de rock alternativo Mad Season, publicado o 14 de marzo de 1995 a través do selo Columbia Records. O disco foi certificado ouro pola RIAA nos Estados Unidos. Layne Staley encargouse de realizar da portada do álbum.

## Listaxe de cancións 
Todas as letras por Layne Staley, agás onde se indique.
Bro Garmon

miniatura|Tumba de cámara de Capel Garmon
**Bro Garmon** é unha comunidade de Conwy en Gales de 652 habitantes, situada no leste do val de Conwy. O principal asentamento é Capel Garmon, e tamén están habitados os lugares de Glan Conwy, Melin-y-coed, Nebo, Oaklands e Pentre-tafarn-y-fedw.  A zona máis elevada é Moel Seisiog a 468 m no leste da comunidade. No sur de Capel Garmon localízase unha tumba de cámara neolítica datada hai 5500 anos. O 68,2% da poboación ten algunha clase de competencia en lingua galesa.  

## Notas
Apple (álbum)

***Apple*** é o único álbum da banda estadounidense de rock alternativo Mother Love Bone, publicado o 19 de xullo de 1990 a través do selo Stardog/Mercury Records.

Días antes da data programada para o lanzamento de *Apple*, o vocalista Andrew Wood tivo unha sobredose de heroína. Despois de pasar varios días en coma no hospital acabou morrendo, acabando tamén con Mother Love Bone. O álbum sería editado varios meses despois e chegou ao número 34 da lista da *Billboard* Top Heatseekers en 1992. Kim Neely de *Rolling Stone* dixo que o disco "triunfa onde moitos outros álbums de hard-rock fallaron, capturando a esencia do que fixo a Zep – a dinámica, nenos! – e dándolle un xiro único dos noventa".

## Listaxe de cancións 
## Notas
Skin Yard (álbum)

***Skin Yard*** é o primeiro álbum da banda estadounidense de grunge Skin Yard, publicado en xaneiro de 1987 a través do selo Cruz Records.

## Listaxe de cancións
God's Balls

'''''God's Balls''''' é o álbum de estrea da banda estadounidense de grunge Tad, publicado o 1 de marzo de 1989 a través do selo Sub Pop.

## Listaxe de cancións
11ª edición dos Óscar

A **11ª entrega dos premios Óscar** tivo lugar o día 23 de febreiro de 1939 no Biltmore Hotel dos Ánxeles (Estados Unidos). Nesta edición non houbo mestre de cerimonias.

Nesta cerimonia prohibiuse a cobertura pola radio. O reporteiro George Fischer de Mutual Radio Network, KHJ, dos Ánxeles, que estivera a informar dos premios dende 1930, encerrouse nunha cabina e puido retransmitir doce minutos antes de que os gardas de seguridade rompesen a porta. A emisión parcial pola radio volveu permitirse de novo na cerimonia de 1942.

Por primeira vez foi candidato ao Óscar ao mellor filme unha obra en lingua estranxeira, *La Grande Illusion*, de Jean Renoir.

## Premios 
[miniatura|150px|[Frank Capra, mellor filme e mellor director]]
[miniatura|150px|[Spencer Tracy, mellor actor]]
[miniatura|150px|[Bette Davis, mellor actriz]]
[miniatura|150px|[Walter Brennan, mellor actor secundario]]
[miniatura|150px|[Fay Bainter, mellor actriz secundaria]]
[miniatura|150px|[Erich Wolfgang Korngold, mellor banda sonora orixinal]]
[miniatura|150px|[Walt Disney, Óscar honorífico]]
[miniatura|150px|[Harry Warner, Óscar honorífico]]
[miniatura|150px|[Deanna Durbin, Óscar xuvenil]]
[miniatura|150px|[Mickey Rooney, Óscar xuvenil]]

Os gañadores aparecen en primeiro lugar e en **grosas**.

### Oscar Honorífico 
* J. Arthur Ball, "polas súas importantes contribucións ao avance da cor na fotografía cinematográfica".
* Walt Disney "por crear *Snow White and the Seven Dwarfs*, recoñecida como unha significativa innovación na pantalla que encantou a millóns e foi pioneira dun grande e novo campo de entretemento no cinema de animación".
* Gordon Jennings, Jan Domela, Dev Jennings, Irmin Roberts, Art Smith, Farciot Edouart, Loyal Griggs, Loren Ryder, Harry D. Mills, Louis H. Mesenkop e Walter Oberst "polos importantes logros na creación de efectos fotográficos e de son de *Spawn of the North*".
* Oliver Marsh e Allen Davey "pola fotografía en cor de *Sweethearts*".
* Harry M. Warner "en recoñecemento do servizo patriótico na produción de curtametraxes históricas que presentan episodios significativos das primeiras loitas do pobo americano pola liberdade".

### Irving G. Thalberg Memorial Award 
* Hal B. Wallis

### Oscar xuvenil 
* Deanna Durbin e Mickey Rooney, "polas súas significativas contribucións ao levar á pantalla o espírito e a personificación da mocidade, e como intérpretes xuvenís que esteblecen un estándar alto de habilidade".
Diary

***Diary*** é o álbum de estrea da banda estadounidense de rock alternativo Sunny Day Real Estate, publicado o 10 de maio de 1994 a través do selo Sub Pop. O disco é considerado por moitos como definitorio da segunda onda do emo. Tamén considerouse o elo perdido entre o post-hardcore e o nacente xénero emo.

*Diary* foi remasterizado e reeditado no ano 2009 cos temas extra "8" e "9", sacados do seu 7" de 1993 *Thief, Steal Me A Peach*.

## Listaxe de cancións
10ª edición dos Óscar

A **10ª entrega dos premios Óscar** tivo lugar o día 11 de marzo de 1938 no Biltmore Hotel dos Ánxeles (Estados Unidos). Inicialmente estaba prevista que se levase a cabo o 3 de marzo, mais foi posposta por mor das inundacións dos Ánxeles. O mestre de cerimonias foi Bob Burns..

## Premios 
[miniatura|150px|[Spencer Tracy, mellor actor]]
[miniatura|150px|[Luise Rainer, mellor actriz]]
[miniatura|150px|[Joseph Schildkraut, mellor actor secundario]]
[miniatura|150px|[Alice Brady, mellor actriz secundaria]]
[miniatura|150px|[Karl Freund, mellor fotografía]]
[miniatura|150px|[Mack Sennett, Óscar honorífico]]
[miniatura|150px|[Darryl F. Zanuck, premio Irving G. Thalberg]]
Os gañadores aparecen en primeiro lugar e en **grosas**.

### Óscars honoríficos 
* Mack Sennett: "polas súas contribucións ás técnicas cómicas na pantalla, cuxos principios básicos son tan importantes hoxe como cando se puxeron en práctica por primeira vez, a Academia presenta un premio especial a este mestre da diversión, descubridor de estrelas, simpático, amable e comprensivo xenio da comedia, Mack Sennett".
* Edgar Bergen: "pola súa exceptcional creación cómica, Charlie McCarthy".
* Museum of Modern Art Film Library "polo seu importante traballo na colección de filmes dende 1895 ata o presente e por facer dispoñible ao público os medios de estudo do desenvolvemento histórico e estético dos filmes coma unha das grandes artes".
* W. Howard Greene "pola fotografía en cor de *Naceu unha estrela*".

### Premio Irving G. Thalberg 
* Darryl F. Zanuck

## Distincións 
*The Life of Emile Zola* foi o primeiro filme que recibiu dez candidaturas.

Luise Rainer foi a primeira persoa que conseguiu dous premios de interpretación consecutivos.

A candidatura á mellor dirección de danza de *A Day at the Races* foi a única que recibiu un filme dos irmáns Marx.

## Notas
Gran Premio de San Marino de 1983

O **Gran Premio de San Marino de 1983** foi unha carreira de Fórmula Un celebrada o 1 de maio de 1983 no Autódromo Enzo e Dino Ferrari en Imola, Italia. Foi a cuarta carreira do Campionato do Mundo de pilotos de .

## Resumo da carreira 
O francés Patrick Tambay logrou a vitoria no seu Ferrari fronte a uns encantados *Tifosi*. Tambay, que pilotaba o Ferrari # 27 dedicou o seu triunfo ao home ao que substituíu no equipo Ferrari, o defunto Gilles Villeneuve. Foi case unha fin de semana perfecta para o equipo de Maranello xa que René Arnoux logrou a pole e acabou terceiro. O Renault de Alain Prost terminou en segundo lugar, pasando a Arnoux 3 voltas despois de que o Ferrari # 28 trompeara na chicane Acque Mineralli.

o piloto de Brabham Riccardo Patrese tomara o liderado de Tambay a só 6 voltas do final, pero só mantivo o liderado ata que se estrelou en Acque Mineralli só media volta máis tarde. Mostrando o seu amor pola Ferrari (ata cun piloto estranxeiro como Tambay) máis que a un piloto italiano nun coche non italiano, os Tifosi aplaudiron cando Patrese estrelouse e Ferrari recuperou o liderado.

## Clasificación 
### Cualificación 
### Carreira 
## Posicións logo da carreira 
;Clasificación no campionato de pilotos

;Clasificación do campionato de construtores

* **Notas**: Só están incluídos os cinco primeiros postos da clasificación.

## Notas 
* Patrick Tambay logrou a vitoria con Ferrari foi a última vitoria en Imola para o equipo de Maranello ata que Michael Schumacher gañou a carreira de 1999.
* Ata , esta foi a última carreira na que os tres pilotos do podio eran da mesma nacionalidade.

 
*A menos que se indique o contrario, todos os resultados da carreira tómanse de *

## Véxase tamén 
### Ligazóns externas